

**PRAVILNIK NAGRADNE IGRE**

**Podarjamo Cybex Balios S Lux voziček 2v1**

**1. člen: Organizator nagradne igre**

Organizator nagradne igre z naslovom »Podarjamo Cybex Balios S Lux voziček 2v1« (v nadaljevanju: nagradna igra) je podjetje AKIDS d.o.o., Letališka cesta 29b, 1000 Ljubljana (v nadaljevanju: organizator, Baby Center), ki je odgovorno za vsebino in izvedbo nagradne igre. Nagradna igra poteka na Instagram profilu @babycenter\_slovenija.

Nagrade v nagradni igri zagotavljata AKIDS d.o.o., Letališka cesta 29 b, 1000 Ljubljana in Apollo d.o.o., Puhova ulica 18, 2250 Ptuj.

Nagradna igra ni v nobeni povezavi z družabnim omrežjem Instagram in ni v nobenem primeru sponzorirana, podprta ali organizirana s strani omrežja Instagram. Prejemnik podatkov, ki jih daje na razpolago udeleženec, ni Instagram, ampak podjetje AKIDS d.o.o. kot upravljalec Instagram profila Baby Center Slovenija. Za vsebino nagradne igre je izključno odgovoren organizator – in ne Instagram. Instagram ne prevzame nobene odgovornosti v povezavi z nagradno igro.

**2. člen: Trajanje nagradne igre**

Nagradna igra traja od 21. 8. 2025 (od objave) do 25. 8. 2025. Nagradna igra bo objavljena na Instagram profilu Baby Center Slovenija, <https://www.instagram.com/babycenter_slovenija/>, z dnem 21. 8. 2025.

**3. člen: Pogoji sodelovanja v nagradni igri**

Udeleženec nagradne igre je vsak državljan Republike Slovenije, ki bo v času med 21. 8. 2025 (od objave) in 25. 8. 2025:

* sledil Instagram profilu @babycenter\_slovenija,
* v komentarju pod objavo zapisal, katera barva vozička mu je bolj všeč – Moss Green ali Chocolate Brown,
* označil dve osebi, ki bi ju povabil/-a na sprehod z vozičkom.

Bonus pogoj: z deljenjem nagradne igre na Instagram Story si poveča možnost za zmago.

Nagradna igra bo potekala do 25. 8. 2025.

Baby Center bo izžrebal in razglasil enega nagrajenca med vsemi sodelujočimi, ki bodo izpolnili pogoje sodelovanja. Vsak udeleženec lahko v nagradni igri sodeluje večkrat. Nagrajenec bo razglašen 26. 8. 2025 v komentarju pod objavo.

**4. člen: Nagradni sklad**

Nagradni sklad nagradne igre obsega naslednjo nagrado:

* Cybex Balios S Lux voziček 2v1, v vrednosti 749,98 €.

Barva izdelka je vnaprej določena in je ni mogoče zamenjati za drugo barvo ali izdelek.

**5. člen: Žrebanje, razglasitev nagrajenca in prevzem nagrade**

Izmed vseh sodelujočih bo organizator izžrebal in razglasil enega nagrajenca oziroma eno nagrajenko, ki prejme nagrado, predstavljeno v objavi na Instagram profilu @babycenter\_slovenija. Komisijo za nadzor izbora sestavljajo predstavniki Baby Centra. Pri izboru bodo prisotni vsaj trije člani komisije. Rezultati izbora so dokončni in pritožba nanje ni mogoča. Nagrada ni zamenljiva za drugo nagrado in ni izplačljiva v gotovini.

Nagrajenec bo o prejemu nagrade obveščen prek komentarja pod objavo nagradne igre. V roku osmih dni po obvestilu mora organizatorju sporočiti svoje podatke za prevzem nagrade. V primeru, da nagrajenec v tem roku ne odgovori, se šteje, da se nagradi odpoveduje, nagrada pa ne bo podeljena.

**6. člen: Obveznosti nagrajenca in prevzem nagrade**

V kolikor tržna vrednost nagrade presega 42 EUR, mora nagrajenec, kot zavezanec za dohodnino (2. odst. 35. člena ZDavP-2), pred prevzemom nagrade izpolniti obrazec za prevzem nagrade z osebnimi podatki za namen akontacije dohodnine.

Če nagrajenec organizatorju teh podatkov ne želi predložiti, od organizatorja ni upravičen zahtevati izročitve nagrade. Organizator je v tem primeru prost vseh obveznosti, ki izhajajo iz teh pravil. Nagrade, namenjene udeležencem te nagradne igre, bodo ostale ne podeljene in jih lahko organizator uporabi za katerikoli drug namen.

V kolikor bo tržna vrednost nagrade presegala 42 EUR, bo organizator za nagrajenca odvedel akontacijo dohodnine v skladu z veljavnimi predpisi. Morebitna doplačila dohodnine v skladu z letno dohodninsko odločbo gredo v breme nagrajenca.

Nagrado bo nagrajenec prejel na domači poštni naslov.

V kolikor se nagrajenec za prevzem nagrade ne bo javil v roku 8. dni, se smatra, da bo nagrada ostala ne podeljena in se lahko uporabi v druge promocijske namene.

**7. člen: Zasebnost in varstvo podatkov**

Organizator nagradne igre se zavezuje, da bo posredovane osebne podatke varoval skladno z Zakonom o varstvu osebnih podatkov in jih obdeloval izključno za namen akontacije dohodnine. Nagrajenec z izpolnitvijo izpolnjen obrazec Podatki za prevzem nagrade daje organizatorju osebno privoljenje, da se njegovi podatki uporabljajo za namen akontacije dohodnine.

**8. člen: Diskvalifikacija**

Organizator si pridržuje pravico, da v kateremkoli trenutku diskvalificira udeleženca nagradne igre, v času trajanja nagradne igre, in sicer v naslednjih primerih:

1. V kolikor komentar ni v skladu z definiranimi smernicami nagradne igre.

2. Če ugotovi, da je udeleženec nagradne igre kršil pravice tretjih oseb.

3. Če udeleženec nagradne igre prekrši Pravilnik ali pri podajanju soglasja posreduje lažne osebne podatke.

4. V kolikor ena ali več oseb podajo zahtevo za izključitev udeleženca iz nagradne igre.

5. V kolikor udeleženec nagradne igre za sodelovanje v nagradni igri uporablja lažne profile.

6. V kolikor lastnik ali lastniki izbranih objav v roku 36 ur od kontakta s strani Organizatorja ne dostavijo zahtevanih osebnih podatkov in naslova za podelitev nagrade.

**9. člen: Ostale določbe**

V primeru, da je nagrajenec oseba, ki je mlajša od 18 let, mora nagrajenca zastopati oseba, starejša od 18 let, ki ima po zakonu in/ali na podlagi ustreznega pooblastila pravico, da to mladoletno osebo zastopa. Organizator ne prevzema nobene in nikakršne odgovornosti za kakršnokoli škodo, ki bi nastala kot posledica prevzema ali koriščenja nagrade, s čimer se udeleženci izrecno strinjajo. Organizator prav tako ne odgovarja za napačno ali nečitljivo navedene kontaktne podatke. S sodelovanjem v nagradni igri udeleženci sprejemajo in soglašajo s pravili nagradne igre organizatorja. Organizator si pridržuje pravico do sprememb pravil v primeru tehničnih ali komercialnih vzrokov.

**10. člen: Višja sila**

Nagradna igra se lahko prekine v primeru okoliščin, za katere organizator ni odgovoren, ki jih ni bilo mogoče predvideti, se jim izogniti ali jih preprečiti (višja sila). Prekinitev nagradne igre bo objavljena na spletni strani www.babycenter.si. S trenutkom objave prekinitve nagradne igre na spletni strani se šteje, da so bili o tem obveščeni vsi sodelujoči. Obvestilo o morebitnem nadaljevanju nagradne igre se objavi na spletni strani www.babycenter.si.

**11. člen: Pravila**

Pravila so obvezujoča za organizatorja in sodelujoče v nagradni igri. Pravila in pogoji nagradne igre so v času trajanja nagradne igre ter dogodka v celoti na vpogled na spletni strani www.babycenter.si. Organizator si pridržuje pravico, da v primeru spremenjenih okoliščin ali iz drugih utemeljenih razlogov spremeni oz. dopolni pravila te nagradne igre. Spremenjena oz. dopolnjena pravila bodo objavljena na dogodku.

**12. člen: Prenehanje obvez**

S trenutkom prevzema nagrade, oziroma po potrebi s podpisom posebnega dogovora ali izjave o prevzemu nagrade, prenehajo vse obveze organizatorja do dobitnika.

**13. člen: Reševanje sporov**

V primeru sporov, ki nastanejo v zvezi z nagradnim žrebanjem je pristojno sodišče v Ljubljani.

**14. člen: Veljavnost pravil**

Pravila pričnejo veljati z 21. 8. 2025.

V Ljubljani, 21. 8. 2025

AKIDS d.o.o.